Na temelju članaka 27. i 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“, broj 29/19 i 98/19 – u daljnjem tekstu: Zakon) i članka 40. stavka 1. točke 3. Statuta Općine Funtana-Fontane („Službeni glasnik Općine Funtana“, broj 2/13, 4/15, 5/18, 3/21 i 2/23), Općinsko vijeće Općine Funtana-Fontane, na sjednici održanoj dana 18. lipnja 2026. godine donosi


O D L U K U
o raspoređivanju sredstava za redovito godišnje financiranje 
[bookmark: _Hlk202184679]političkih stranaka i članova izabranih s kandidacijske liste grupe birača
zastupljenih u Općinskom vijeću Općine Funtana-Fontane u 2026. godini


Članak 1.
Ovom Odlukom raspoređuju se sredstva za redovito godišnje financiranje političkih stranaka i članova izabranih s kandidacijske liste grupe birača zastupljenih u Općinskom vijeću Općine Funtana-Fontane (u daljnjem tekstu: Općinsko vijeće) u 2026. godini, koja su planirana u Proračunu Općine Funtana-Fontane za 2026. godinu.

Članak 2.
(1) Sredstva iz članka 1. ove Odluke raspoređuju se političkim strankama prema sastavu Općinskog vijeća u trenutku konstituiranja istog i članovima Općinskog vijeća koji su izabrani s kandidacijske liste grupe birača.
(2) Za svakog izabranog člana Općinskog vijeća podzastupljenog spola političkoj stranci, odnosno izabranom članu s kandidacijske liste grupe birača pripada i pravo na naknadu u visini od 10% iznosa predviđenog po svakom članu.

Članak 3.
Za svakog člana Općinskog vijeća utvrđuje se jednaki mjesečni iznos od 15,00 eura, a za svakog člana Općinskog vijeća podzastupljenog spola utvrđuje se mjesečna naknada u iznosu od 1,50 eura.

Članak 4.
(1) Primjenom članka 3. ove Odluke planirana proračunska sredstva u 2026. godini raspoređuju se političkim strankama prema broju njihovih članova i članovima Općinskog vijeća izabranima s kandidacijske liste grupe birača u mjesečnim iznosima kako slijedi: 
1. Hrvatskoj demokratskoj zajednici (HDZ) – 1 član i 1 članica – 31,50 eura,
2. Istarskom demokratskom saboru (IDS) – 2 člana i 1 članica – 46,50 eura,
3. Kandidacijskoj listi grupe birača Igora Žikovića:
· Josip Stipić – 15,00 eura i 
· Igor Žiković – 15,00 eura.
(2) Raspoređena sredstva iz stavka 1. ovoga članka doznačuju se na žiro račun ogranka političke stranke, odnosno na poseban račun člana Općinskog vijeća izabranog s kandidacijske liste grupe birača, tromjesečno.
(3) Financijska sredstva koja za 2026. godinu pripadaju svim članovima Općinskog vijeća izabranima s Kandidacijske liste grupe birača Igora Žikovića, a koji su se odrekli prava na redovito godišnje financiranje iz Proračuna Općine Funtana-Fontane, istima se ne doznačuju, već ostaju u Proračunu Općine Funtana-Fontane.
Članak 5.
Sredstva raspoređena u skladu s ovom Odlukom doznačuje Jedinstveni upravni odjel.

Članak 6.
U pogledu korištenja sredstava, podnošenja financijskih izvještaja te drugih prava i obveza u vezi s provedbom ove Odluke političke stranke i članovi Općinskog vijeća izabrani s kandidacijske liste grupe birača dužni su postupati u skladu s odredbama Zakona. 

Članak 7.
Izrazi koji se koriste u ovoj Odluci, a imaju rodno značenje, odnose se jednako na muški i ženski rod.

Članak 8.
Danom stupanja na snagu ove Odluke prestaje važiti Odluka o raspoređivanju sredstava za redovito godišnje financiranje političkih stranaka i članova izabranih s kandidacijske liste grupe birača zastupljenih u Općinskom vijeću Općine Funtana-Fontane u 2026. godini („Službeni glasnik Općine Funtana“, broj 14/25).

Članak 9.
Ova Odluka stupa na snagu osmog dana od dana objave u „Službenom glasniku Općine Funtana“.

